tomron87/hebrew-wikipedia-sentences-corpus huggingface dataset:
הסינגל השני מתוך האלבום, "Strip It Down" יצא ב-4 באוגוסט 2015. האלבום יצא ב-7 באוגוסט בשם "Kill the Lights".
כבר בשבוע הראשון ליציאתו של האלבום, הוא מכר כ-345,000 עותקים והגיע למקום הראשון במצעד הבילבורד 200. הסינגל השלישי מתוך האלבום, "Home Alone Tonight", יצא ב-23 בנובמבר 2015. הסינגל הרביעי מתוך האלבום, "Huntin', Fishin' and Lovin' Every Day" שיצא ב-14 במרץ 2016.
בריאן שר את המנון ארצות הברית בטקס פתיחת סופרבול LI בפברואר 2017.
החל מ-2018, בריאן הצטרף לעונה ה-16 לצוות השופטים של תוכנית המציאות "אמריקן איידול", לצדם של קייטי פרי וליונל ריצ'י, וכן בעונות אחריה.
ב-12 בספטמבר 2025 בריאן הוציא גרסה מחודשת לשירו של דן סילס משנת 1986, "Everything That Glitters (Is Not Gold)", תוך שילוב קולו עם קולו של סילס.
ההפקה נעשתה על ידי קייל להנינג, המפיק המקורי של סילס.
שיתוף הפעולה מהווה מחווה לסילס, שנפטר בשנת 2009, ומהווה חלק מפרויקט דואטים מתוכנן.
לוק בריאן נשוי לקרוליין בויר, אותה פגש באוניברסיטת דרום ג'ורג'יה.
בריאן ובויר נישאו ב-8 בדצמבר 2006. לזוג שני בנים.
בעקבות מותה של אחותו, קלי בשנת 2007, ומותו של בעלה בשנת 2014, החל הזוג לגדל את בנם.
בשנת 2015, מגזין פורבס העריך את הכנסותיו של בריאן בכ-42.5 מיליון דולר.
בריאן תרם לארגוני צדקה שונים.
ארגוני הצדקה אליהם תרם בריאן הם "City of Hope" ו"Red Cross".
שנהשם התוכנית/טקסתפקידהערות2011CMT Crossroadsעצמויחד עם דובי ברדרס2013-היוםפרסי האקדמיה למוזיקת קאנטריעצמומנחה שותף2014נאשווילעצמופרק: "How Far Down Can I Go"
לוק ג'ורג' אוונס הוא זמר ושחקן קולנוע וולשי, אשר ידוע בזכות תפקידיו בסרטים "התנגשות הטיטאנים", "שלושת המוסקטרים", "מהיר ועצבני 6", בטרילוגיית "ההוביט", "דרקולה: ההתחלה" ו"הקרב על מידווי".
אוונס נולד וגדל בעיירה אָבֶּרְבָּרְגוֹיְד שבדרום ויילס, בנם היחיד של איבון ודייוויד אוונס.
הוא עזב את ביתו בגיל צעיר כדי לנסוע ללמוד משחק בקארדיף ובלונדון.
הוא צבר ניסיון לראשונה על בימות תיאטרון ברחבי אנגליה והתגלה בזכותו הופעה מפורסמת במחזמר "טאבו" בתפקיד בילי.
אוונס הופיע לראשונה כשחקן קולנוע בשנת 2010 בקומדיה של סטיבן פרירס "תמרה דרו" בתפקיד אנדי קוב לצידה של ג'מה ארטרטון ובשובר בקופות "התנגשות הטיטאנים".
בשנת 2011 הופיע אוונס בפנטזיות הפעולה "בני אלמוות" בתור זאוס מלך האלים ו"שלושת המוסקטרים" בתפקיד המוסקטר ארמיס.
ב-2012 השתתף לצידו של ג'ון קיוזאק במותחן הפשע "העורב" בתפקיד הבלש אמט פילדס.
בשנת 2013 התפרסם אוונס בתפקיד אואן שואו הנבל הראשי בסרט האקשן שובר הקופות "מהיר ועצבני 6" ובסרטו של פיטר ג'קסון "ההוביט: מפלתו של סמאוג" בתור ברד הקשת וכן בסרט "דרקולה: ההתחלה".
בשנת 2016 שיחק בתפקיד ראשי במותחן "הבחורה על הרכבת" לצידם של אמילי בלאנט, אליסון ג'ני, אדגר רמירס ולורה פריפון.
בשנת 2017 שיחק בסרט הפנטזיה "היפה והחיה", לצד אמה ווטסון, דן סטיבנס ויואן מקגרגור.
הסרט מבוסס על סרט האנימציה של חברת וולט דיסני "היפה והחיה" מ-1991.
בשנת 2018 שיחק בסדרה "רצח אופי" בתפקיד ג'ון מור.
בשנת 2019 שיחק בסרט "אנה" בתפקיד אלכס (סוכן ק.ג.ב.) לצידה של סשה לוס.
במרץ 2021 החלו הצילומים לסרט "פינוקיו" אשר צפוי לצאת בסוף שנת 2022, בו אוונס מגלם את דמותו של העגלון.
באותה שנה נודע כי ישוב לגלם את גסטון בסדרת הטלוויזיה "עיירה קטנה" בשירות הזרמת המדיה דיסני+, ותשמש כפריקוול עבור עלילת הסרט "היפה והחיה" ותתמקד בדמויותיהם של גסטון ולה-פו.
בפברואר 2025 הצטרף לצוות השחקנים של הסרט "Bear Country" ויגלם את ג'ו קרבר, סוכן פדרלי סמוי המתחזה לקונה פוטנציאלי במטרה לחדור לקרטל שמנקה כסף דרך המועדון.
בין השנים 2014–2016 היה בזוגיות עם השחקן והדוגמן הספרדי ג'ון קורטחרנה.
אוונס היה במערכת יחסים עם השחקן הקולומביאני ויקטור טורפין בשנת 2018, וכן עם המנהל האמנותי הארגנטינאי רפאל אולארה מ-2019 עד 2020.
לוק טימותי גריימס הוא שחקן אמריקאי.
מוכר בזכות תפקידו בתור מארק אלן לי (אנ') בסרט "צלף אמריקאי", בתור אליוט גריי בסדרת הסרטים "חמישים גוונים של אפור" ובזכות הופעתו בסדרה "אחים ואחיות" ובשל תפקידו בסדרת הטלוויזיה "ילוסטון".
גריימס נולד בעיר דייטון שבאוהיו ולמד משחק באקדמיה האמריקאית לאומנויות הדרמה שבניו יורק.
החל את הקריירה שלו כשחקן בסרטים "כל הבנים אוהבים את מנדי ליין" (2006), "ההתנקשות בנשיא בית הספר" (2008), ובסדרת הדרמה "אחים ואחיות" בתפקיד ריאן לאפארטי.
ב-2012 השתתף בסרט הפעולה "חטופה 2" בתור ג'יימי החבר של קים מילס (מגי גרייס).
ב-2014 הופיע גריימס בדרמת המלחמה של קלינט איסטווד "צלף אמריקאי" בתפקיד לוחם אריות הים מארק לי.
ב-2015 שיחק גריימס בדרמה "חמישים גוונים של אפור" בתפקיד אליוט אחיו של כריסטיאן גריי (ג'יימי דורנן).
בשנת 2016 יצא סרט הפעולה "שבעת המופלאים" שם הוא שיחק לצידם של דנזל וושינגטון, אית'ן הוק, כריס פראט והיילי בנט.
בשנת 2017 שיחק בסרט ההמשך "חמישים גוונים של אופל", ובהמשכו "חמישים גוונים של שחרור" מ-2018.
החל משנת 2018 מגלם את דמותו של קייס דאטון בסדרת הטלוויזיה "ילוסטון" לצידו של קווין קוסטנר.
בשנת 2023 הופיע בתפקיד ראשי בסרט "מבוא לאושר".
בנובמבר 2018 נישא גריימס לדוגמנית הברזילאית ביאנקה רודריגז.
באוקטובר 2024 נולד בנם הראשון.
+שנהסרטתפקידהערות2006כל הבנים אוהבים את מנדי לייןג'ייק2007War Eagle, Arkansasאנוך2008התנקשות בנשיא בית הספרמרלון פיאזה2010Shit Yearהארווי ווסט2012חטופה 2ג'יימי2013The WaitבןStarsאוון2014Squattersמייקל סילברמןצלף אמריקאימארק אלן לי (אנ')2015חמישים גוונים של אפוראליוט גריילאהוב אותהטוד בלקיןForeverצ'ארלי2016Shangri-La Suiteג'ק בלובלאדManhattan Undyingמקסשבעת המופלאיםטדי קיו2017חמישים גוונים של אופלאליוט גרייכריסמס באל קמינואריק רות'2018חמישים גוונים של שחרוראליוט גריי2019Into the Ashesניק ברנר2023מבוא לאושרג'ייק2025אדינגטוןגיא טולי
+שנהסדרהתפקידהערות2009–2010אחים ואחיותריאן לפרטיתפקיד אורח (עונה 3)
תפקיד ראשי (עונה 4); 22 פרקים2012Outlaw Countryאלי לרקיןסרט טלוויזיה של FX2013דם אמיתיג'יימס6 פרקים2018–2024ילוסטוןקייס דאטוןתפקיד ראשי (5 עונות); 53 פרקים
בקריפטוגרפיה, לוציפר (Lucifer) הוא שם כולל שניתן למשפחה של צפני בלוקים שפיתוחם החל בראשית 1966 במעבדות IBM "תומאס ג'י ווטסון" ביורקטאון ניו-יורק.
לוציפר ידוע כצופן הבלוקים הראשון שפותח למטרות אזרחיות ואף נעשה ב-1970 שימוש מסחרי בגרסה אחת שלו במערכת בנקאות אלקטרונית בבריטניה.
הצופן הוא אב קדמון של DES ולמעשה כמעט כל הרעיונות נשאבו ממנו לטובת תקן ההצפנה הפדרלי הישן שהוצע לממשלת ארצות הברית ב-1976. כיום הצופן אינו בטוח לשימוש, הוא פגיע להתקפה דיפרנציאלית ועיקר העניין בו הוא לצורך אקדמי.
ידוע שה-NSA התערב במהלך פיתוח DES שהיה מבוסס על לוציפר ושינה אחדים מערכי תיבות ההחלפה כדי לחזקו כנגד התקפה דיפרנציאלית.
ב-1966 הוחלט ב-IBM לספק ללקוחות החברה שירותי אבטחת מידע תוך שימוש בקריפטוגרפיה וחוזה נחתם עם בנק לוידס לפיתוח מכונת קופאי אוטומטית (ATM) תוך שימוש בקריפטוגרפיה כדי להגן על פעולת המשיכה.
בתחילה הוצע לצורך כך צופן היל אך נפסל כי לא היה חזק מספיק.
בסופו של דבר התקבל לוציפר שהוצע על ידי הורסט פייסטל, דון קופרשמידט, אלן קונהיים ומדענים נוספים.
פייסטל, מהגר ממוצא גרמני שלו רקע צבאי בפיתוח צפנים, היה במקום הנכון בזמן הנכון והסתבר שלפיתוח זה הייתה השפעה עצומה על ההצפנה המודרנית בכלל.
צופן לוציפר יועד בעיקר לחומרה והתבנית הבסיסית שלו הייתה, בהשראת קלוד שאנון אבי תורת האינפורמציה, "צופן מרוכב" המשלב כמה פונקציות חלשות כשלעצמן במבנה פייסטל.
הרעיון היה בשעתו חידוש בפני עצמו ואבן דרך בתולדות ההצפנה המודרנית.
ההבדלים העיקריים בין הגרסאות השונות שהוצעו על ידי פייסטל נבע בעיקר מגודל הבלוק בסיביות, גודל המפתח בסיביות, מספר התאמות בערכי תיבות ההחלפה וכיוצא בזה.
ב-1971 רשם פייסטל פטנט על גרסה אחת שבה אורך הבלוק והמפתח היה 48 סיביות.
Smith פרסם גרסה אחרת המשתמשת בבלוק באורך 32 סיביות ומפתח 64 סיביות.
ב-1973 פרסם פייסטל בסיינטיפיק אמריקן את הגרסה החזקה ביותר של הצופן הפועלת על בלוקים באורך 128 סיביות ועם מפתח באורך 128 סיביות.
גרסה דומה תוארה על ידי ארתור סורקין (להלן) הפועלת עם 16 סבבים.
כמו כן פורסם מימוש שלו לתוכנה בשפת APL.
כאמור הצופן אינו בטוח לשימוש בסטנדרטים של ימינו והעניין בו אקדמי בלבד.
השם "לוציפר" נובע ממשחק מילים של כינוי הפרויקט של פייסטל שנקרא הדגמה של מערכת פרטיות שמתחיל במילה "Demonstration" השם קוצר ל-"Demon" כיוון שהמחשב שעליו עבד לא תמך בשמות ארוכים.
ואז הוצע להחליף את Demon (בעל צליל דומה לשד או שטן באנגלית) ללוציפר.
לוציפר הוא "צופן מרוכב" הכולל הרכבה של מספר טרנספורמציות חלשות, באופן כזה ששילובן יחד במספר חזרות מתאים יוצר פונקציית הצפנה חזקה.
חוזרים על הפעולות הללו לפי סדר זה מספר פעמים, כאשר הפלט מסבב אחד הופך קלט לסבב הבא וכן הלאה והתוצאה האחרונה היא פלט הצופן הסופי.
המפתח מספק "סודיות", ההחלפה מספקת "ערבוב" ואילו התמורה מספקת "פיזור", שלוש התכונות הללו כשהן משולבות יחד יוצרות אפקט כדור שלג, כל שינוי בסיבית אחת בבלוק הקלט גורר אחריו תוך מספר מועט של סבבים לשינוי של לפחות מחצית מסיביות בלוק הפלט.
היות שכל הפעולות תלויות במפתח הסודי קשה מאוד להתחקות אחר השינויים שעברו סיביות המסר ללא ידיעת המפתח.
היות שהצופן תוכנן לחומרה הייתה חשיבות רבה לשטח שהוא מאכלס, המתבטא במספר השערים במעגל המשולב.
כדי לחסוך במקום העלה פייסטל רעיון שהיה חידוש בשעתו, לתכנן את ההצפנה באופן כזה שאותם מעגלים המשמשים להצפנה ישמשו לפענוח בשינוי קל ומבלי צורך להקצות חומרה נפרדת לפענוח.
הרעיון הוא לחלק את המידע לשני חצאים, מחצית אחת משמשת קלט לפונקציה כלשהי שהפלט שלה משמש כמפתח הצפנה להצפנת המחצית השנייה באמצעות XOR ולאחר מכן הם מחליפים מקומות וחוזרים שוב, כמו טווייה.
בסבב אחד רק מחצית אחת משתנה ואילו השנייה נותרת ללא שינוי.
בפענוח "פורמים" את ההצפנה בתהליך זהה אך בסדר הפוך מההצפנה, מהסוף להתחלה.
בסבב אחד קל לראות שהמבנה הוא פרמוטציה הפיכה כי מתקיים:
כלומר כיוון ש-XOR הופכי של עצמו לכן היא אינוולוציה.
מזה נובע שאפשר להפוך את ההצפנה פשוט על ידי חזרה על אותה פעולה.
תיאור הצופן בגרסה של אלן קונהיים שהיה בצוות הפיתוח, שתוארה בספרו Computer Security and Cryptography.
לטענתו זוהי הגרסה המסחרית היחידה של הצופן שהוטמעה במכונה IBM 2984 Cash Issuing Terminal שהייתה מהכספומטים הראשונים שיוצרו עבור בנקים באנגליה.
לפי גרסה זו בלוק הקלט בגודל סיביות (בסך הכול 8 ספרות הקסדצימליות), המפתח בגודל סיביות, הצופן מבוצע עם 16 סבבים והוא פועל ברמה של "ניבלים" שהם חצאי בתים בגודל 4 סיביות (כל ניבל מיוצג על ידי ספרה הקסדצימלית אחת).
בלוק המסר מחולק תחילה לשני חצאים ו- כל אחד בגודל 16 סיביות (4 ניבלים) אותם טוענים לתוך אוגרי דטה מתאימים ומבצעים 16 פעמים:
הפעלת , כלומר מחברים את תוצאת הטרנספורמציה של צד ימין ב-XOR עם צד שמאל, שימו לב שצד ימין נותר ללא שינוי!
הטרנספורמציה כוללת את שלוש הפעולות הבאות:
חיבור מודולו 16 של מקטע באורך 16 סיביות מהמפתח עם 16 הסיביות של התוצאה מועתקת לאוגר זמני כאשר נותר ללא שינוי.
החלפת 16 הסיביות של התוצאה האחרונה ב-16 סיביות אחרות לפי תיבות ההחלפה S-box ובהתאם למפתח.
הפעלת התמורה P-box לפי מפתח על 16 הסיביות של התוצאה האחרונה.
שני החצאים ו- מחליפים מקומות.
חוזרים לשלב 1 עד להשלמת כל 16 הסבבים.
פלט הצופן הוא התוצאה האחרונה.
הפונקציה מתנהגת כטרנספורמציה אי-ליניארית על קלט של 16 סיביות.
ובכל סבב משתמשים בסך הכול ב-36 סיביות מהמפתח.
כך שכל סיבית מפתח מנוצלת 9 פעמים.
36 סיביות המפתח משולבות בכל סבב באופן הבא; 16 מהן לצורך פעולה 2.1, 4 מהן לצורך פעולה 2.2 ו-16 האחרונות לצורך פעולה 2.3. לאחר מכן "מסובבים" את המפתח.
תהליך הכנת המפתח פשוט בתכלית.
תחילה טוענים את 64 סיביות המפתח הסודי המסופק על ידי המשתמש לאוגר בזיכרון.
בחלוקה לניבלים מתקבלים בסך הכול 16 ניבלים הממוספרים מ-0 עד 15. מבצעים פעולת הזזה מעגלית בסיביות שמאלה 28 פעמים (או 7 ניבלים), בכל פעימה הסיבית הנפלטת מצד שמאל מוחזרת מצד ימין.
מתוך 16 הניבלים משתמשים בכל סבב רק בתשעה מהם המסומנים באותיות עד .
סיביות המשתנים משולבות בפעולה 2.1. סיביות המשתנה משמשות לצורך תיבות ההחלפה בפעולה 2.2. סיביות המשתנים משולבות בפעולה 2.3. ובכל סבב כל סיביות המפתח מוזזות שוב בהזזה מעגלית לשמאל 28 פוזיציות.
כל התהליך מסתכם בטבלה הבאה:
תיבות ההחלפה הן שתי פונקציות אי-ליניאריות המסומנות בהתאמה.
לצורך פונקציות אילו מכינים שתי טבלאות החלפה לכל 16 הניבלים האפשריים, בסך הכול 64 סיביות.
סיביות המשתנה קובעות האם להשתמש בתיבה 0 (שורה שלישית בטבלה) או בתיבה 1 (שורה רביעית) עבור כל אחד מארבעת הניבלים של הקלט בהתאם.
למשל אם הסיבית הראשונה של היא אפס וערכו של הניבל הראשון הוא 'C' (בעשרוני 12) אז הפלט הוא .
עבור קלט באורך 4 ניבלים הפלט הוא:
תיבות התמורה הן מיפוי תלוי מפתח של 16 סיביות ל-16 סיביות.
התיבות P-box מגדירות כיצד הניבלים ו- קובעים מה תהיה התוצאה בהתאם.
אפשר להתייחס לתיבות התמורה כאל מטריצה בגודל 16 על 16 סיביות כאשר רק הפוזיציות המתאימות לסיביות '1' במשתנים הללו דלוקות וכל היתר מאופסות.
הקלט הוא ארבעה ניבלים של דטה; האינדקס לסיבית אחת הוא כלומר הסיבית בניבל וכן ארבעה ניבלים של מפתח .
הפלט הוא ארבעה ניבלים כאשר כל סיבית פלט מושפעת משתי סיביות דטה ושתי סיביות מפתח מתאימות.
למשל הביטוי פירושו הכפלה (פעולת AND) של הסיבית הראשונה מניבל הדטה הראשון במשלים של סיבית הראשונה מניבל המפתח וחיבור (XOR) עם תוצאת הכפל של הסיבית הראשונה מניבל הדטה השני עם הסיבית הראשונה מניבל המפתח .
כל הסיביות מתחלפות לפי הטבלה הבאה, כאשר הסימון הוא פעולת השלילה:
למעשה אף על פי שמן, תיבות התמורה של לוציפר הן טרנספורמציה ליניארית לפי מפתח ולא תמורה.
ב-1983 פרסם ארתור סורקין במגזין קריפטולוגיה את הגרסה החזקה ביותר של צופן לוציפר.
הבלוק באורך 128 סיביות ומפתח הצופן באורך 128 סיביות.
הפונקציה הפנימית בנויה מטנרספורמציה ליניארית וטרנספורמציה אי-ליניארית המבוצעות לסירוגין בשילוב עם מפתח ההצפנה.
בעבר היו שסברו שהוא חזק מ-DES כיוון שאינו מכיל את החולשות הידועות שלו שהם; המפתח הקצר (רק 56 סיביות) והעובדה ששיקולי הפיתוח שלו היו סוד לאומי בזמנו מה שהעלה חשד כי היו בו חולשות הידועות רק למפתחיו ול-NSA, מה שאי אפשר לומר לגבי לוציפר.
הגרסה המקורית יועדה לחומרה והיא שולבה בכרטיס IBM 2770 כחלק מניסוי.
משום שהחומרה הייתה מוגבלת נעשה מאמץ לפשט את הצופן במידת האפשר.
גרסת התוכנה שלה שנכתבה בפורטרן במקור מתוארת להלן בפסאודו-קוד.
בלוק המסר מחולק לשני חצאים עליון ותחתון, כל אחד באורך 8 בתים (64 סיביות).
ההצפנה מבוצעת בשישה עשר סבבים שבכל אחד מהם החצי התחתון מעובד בית אחר בית ואילו העליון נותר ללא שינוי.
תכולת החצי העליון משמשת כקלט לפונקציה הפנימית והפלט שלה משמש כמפתח להצפנת החצי התחתון על ידי חיבור מודולו 2 (XOR) של הסיביות.
לאחר כל סבב שני החצאים מחליפים מקומות.
המפתח מחולק לשישה עשר בתים מתוכם משתמשים רק בשמונה הראשונים בכל סבב.
בכל סבב כל בתי המפתח עוברים הזזה מעגלית שבעה בתים לשמאל (פעם אחת עבור כל בית מסר למעט הבית האחרון).
כלומר יוצא שבסבב הראשון משתמשים בבתים 0 עד 7, בסבב השני בבתים 7 עד 14, בשלישי 14 עד 5 וכן הלאה, הבית המסיים בכל סבב פותח בסבב שלאחריו.
תחילה מזיזים את המפתח בהזזה מעגלית שמונה בתים ומתחילים בבית 9 עד בית 0, בסבב שלאחריו מבית 2 עד 9, אחריו 11 עד 2 וכן הלאה.
הצופן כולל שתי תיבות החלפה אי-ליניאריות .
הבית הראשון של מפתח הסבב נקרא "בית בקרה".
כלומר שמונה סיביות הבית משמשות כדגלים לבחירת תיבות ההחלפה עבור שמונה בתי הדטה בהתאמה.
כל תיבת החלפה מקבלת 4 סיביות ומחזירה 4 סיביות (ספרה הקסדצימלית אחת), לכן כל בית מחולק לשניים.
אם הדגל הוא 1 מתבצעת החלפה בין שני חצאי הבית ואם הדגל הוא אפס הם נותרים ללא שינוי.
בכל בית החצי הראשון מוחלף על ידי והשני על ידי .
לאחר מכן מבצעים תמורה (סידור מחדש) של הסיביות לפי טבלת תמורה קבועה .
לאחר התמורה מתבצע החיבור עם החלק התחתון של הדטה, שנעשה לפי סדר שנקבע על ידי טבלת "פיתול" (כמתואר בתרשים).
כלומר החצי העליון לאחר טרנספורמציות ההחלפה/תמורה ושילוב מפתח מחובר ב-XOR עם החצי התחתון לפי הסדר שנקבע בטבלה.
פעולה זו מכונה פיזור (diffusion) כיוון שתוצאת הטרנספורמציות על החצי העליון מתפזרת על פני החצי התחתון.
ואז שני החצאים מחליפים מקומות וחוזרים שוב להתחלה, כך שש עשרה פעמים.
שלוש הפעולות המתוארות נקראות לפי הסדר: ערבוב, שבירה, פיזור'''.
תיבות ההחלפה מספקות ערבוב, הוספת המפתח יוצרת מעין מחסום נגד קריפטואנליזה על ידי הוספת סודיות ולבסוף הפיזור נעשה על ידי תמורה וחיבור חצי אחד של הדטה עם החצי השני לפי סדר מסוים.
הקונספט הוצע לראשונה על ידי קלוד שאנון ונחשב עד ימינו למבנה טוב מבחינה קריפטוגרפית ואף אומץ על ידי צפנים חדשים כמו Blowfish.
אולם כאמור אלי ביהם וישי בן ארויה מהטכניון הוכיחו שצופן לוציפר בגרסה המתוארת אינו עמיד נגד התקפה דיפרנציאלית.
לפחות מחצית מטווח המפתחות האפשריים אינם בטוחים, וניתן למצוא מפתח כזה בסיבוכיות זמן של ובכמות של טקסטים נבחרים.
בקוד הבא למען הנוחות המסר בנוי כמערך תלת-ממדי 8x8x2 בתים כשכל בית מייצג סיבית אחת בלבד (אפס או אחד).
באופן דומה המפתח בנוי כמערך דו-ממדי 8x16 בתים.
למעט ההחלפה האחרונה כל ההחלפות בין החצאים מתבצעות על ידי החלפת מצביעים במקום החלפה פיזית.
וכן לצורך יעילות מספר פעולות שולבו יחד, בשלב הראשון תיבות ההחלפה משולבות יחדיו עם בית הבקרה וכן בשלב השני הוספת המפתח משולבת עם התמורה הקבועה וכן מתבצעת המרה ממערך סיביות למספר שלם וההפך.
ברור הקוד אינו ממוטב וניתן לבצע שיפורים רבים (במיוחד בעיית אחסון סיביות במערך בתים), אלה לא בוצעו למען הפשטות וכדי להתאימו לתיאור ולתרשים לעיל.
לוק הוא סרט דרמה ומותחן אמריקאי-בריטי משנת 2013 בבימויו של סטיבן נייט.
הסרט מתאר את נסיעתו של איבן לוק (טום הארדי) לבית החולים בלונדון.
הסרט משתמש בקונספט ייחודי המתבטא באמצעים ויזואליים דלים.
הסרט כולו מתרחש בתוך הרכב של לוק ומלווה אותו במהלך הנסיעה.
העלילה מתפתחת בעזרת שיחות טלפון אשר מקבל לוק במהלך הנסיעה החושפות בפנינו את עולמו.
לוק הוא הדמות היחידה אשר נראית במהלך הסרט כאשר לאורכו דמויות נוספות משתתפות אך ורק באמצעות קולם.
הסרט התקבל באהדה על ידי המבקרים.
לוק הוא איש משפחה ועובד חרוץ כמפקח בנייה.
הוא אדם שקול, אחראי וקר רוח.
הוא לא אדם הנתון למצבי רוח.
להפך, הוא מאוד מדוד, שקול, ונמצא בשליטה עצמית תמידית כמעט.
לוק הוא אדם שיש לו תוכנית.
במקצועו הוא אחראי על יציקת בטון באתרי בנייה של רבי-קומות; כל טעות קטנה עלולה לעלות מיליונים ולכן הוא לא עושה טעויות.
הוא מאורגן, ויש לו הכל כתוב ומסודר, יש לו תוכנית גיבוי, ותוכנית גיבוי שנייה למקרה שתוכנית הגיבוי לא תצליח.
הוא האדם האחרון שיפשל, ובכל זאת, פשלה אכן קרתה.
ולכן היום, בסוף יום העבודה, הוא נכנס למכונית ונוסע, אבל לא הביתה.
הוא נוסע ללונדון, מרחק של כשעה וחצי נסיעה, אל בית החולים והאישה שמחכה לו שם היא לא אשתו.
הרבה מאוד לחץ מתנקז לנסיעה של שעה וחצי.
לוק מוכרח לבצע כמה טלפונים בדרך (ודיבורית משוכללת שתקל עליו לעשות זאת): הוא צריך להתקשר הביתה, לבשר לאשתו ולילדים שהוא לא מגיע הביתה לראות איתם את משחק הכדורגל שקבעו לראות יחדיו ולהסביר למה.
הוא צריך לדבר עם המנהל שלו, להודיע שבאופן חסר אחריות הוא לא יגיע ליציקה המאוד חשובה שתתרחש מחר בבוקר וגם עם העובד הצעיר והמבוהל שיצטרך לעשות את זה במקומו וגם עם האישה שבבית החולים.
טום הארדי – איבן לוק
אליס לו – האחות מרגרט
סיילס קרסון – ד"ר גולו
כמעט כל הסרט מתרחש בתוך רכב ה-BMW X5 של לוק שנע בכביש M6. הצילומים התרחשו בזמן אמת בטווח זמן של לילות בודדים.
לוציפר היא סדרת טלוויזיה אמריקאית מסוגת פנטזיה ודרמה משטרתית, שנוצרה על ידי טום קאפינוס ועלתה לשידור ב-25 בינואר 2016 ברשת פוקס.
הסדרה מבוססת על הדמות לוציפר מהמיתולוגיה הנוצרית, אך בגרסתם של ניל גיימן, סם קית' ומייק דרינגנברג, שהופיעה במקור ברומן הגרפי "סנדמן" ולאחר מכן בסדרות רבות, בהן בסדרת ספין אוף משל עצמו.
הסדרה עוקבת אחרי לוציפר מורנינגסטר (טום אליס), השטן, שנוטש את הגיהנום ומתמקם בלוס אנג'לס, שם הוא מנהל מועדון לילה בבעלותו ומעניק שרותי ייעוץ למשטרת לוס אנג'לס.
הסדרה מתמקדת בלוציפר מורנינגסטאר (טום אליס), מלאך יפה-תואר ורב עוצמה שגורש מגן עדן לגיהנום בגלל שפרץ במרד.
הוא משתעמם וחש אומלל כאדון הגיהנום במשך אלפי שנים.
הוא מתפטר מכס הגיהנום בניגוד להסכמת אביו (אלוהים) ומפקיר את ממלכתו ועוזב ללוס אנג'לס, שם הוא בסופו של דבר מנהל את מועדון הלילה הפרטי שלו שנקרא "לוקס".
הוא מעורב בתיק רצח עם הבלשית קלואי דקר (לורן גרמן) ובהמשך מוזמן להיות יועץ במשטרת לוס אנג'לס.
לאורך הסדרה מגיעים ללוס אנג'לס כמה יצורים ואיומים שמימיים ושטניים; במקביל, לוציפר וקלואי בסופו של דבר מתקרבים זה לזה ומפתחים קשר רומנטי, מבלי לדעת כי ייתכן ונועדו זה לזה.
בעונה האחרונה ללוציפר וקלואי יש בת בשם אורורה (רורי).
לוציפר לא זכה לראות איך ביתו גדלה, משום שהיעוד שלו היה לעזור לאנשים בגיהנום להבין מה האשמה שלהם בשביל לעבור לגן עדן.
אמנדיאל, האח הבכור, הפך להיות אלוהים.
לבסוף קלואי מתה מזקנה ופגשה את לוציפר בגיהנום והם חיו באושר.
לוציפר מורנינגסטאר/סמאל (טום אליס): השטן, שליט הגיהנום לשעבר, לאחר שהשתעמם מחייו, נטש את כסאו לטובת חיי הוללות, במשך חמש שנים.
עד שפוגש את הבלשית קלואי דקר הופך כיועץ אזרחי למשטרת לוס אנג'לס.
(לא כולל את הזמן שבילה בגיהנום אחרי עונה 4).
מנהל את מועדון הלילה "לוקס", חולק עם הבלשית מערכת יחסים רומנטית.
המוטיב המרכזי של הסדרה הוא גילויי הפגיעות של לוציפר כאשר קלואי נמצאת בסביבתו, חרף היותו בן אלמוות.
מייקל (מיכאל) (טום אליס): אליס מגלם גם את אחיו התאום של לוציפר מייקל, (מופיע בעונה 5, ובעונה 6 כאורח).
משתלט לזמן קצר על זהותו של אחיו לאחר שלוציפר חוזר לגיהנום.
הבלשית קלואי ג'יין דקר (לורן גרמן): כמו אביה המנוח שהיה קצין במשטרת לוס אנג'לס, היא בלשית במחלקת הרצח.
לוציפר מגלה עניין בקלואי כשהבחין שהיא חסינה ליכולותיו העל טבעיות.
הבלש דניאל "דן" אספינוזה (קווין אלחנדרו): בלש במחלקת הרצח במשטרת לוס אנג'לס.
מכונה לעיתים על ידי לוציפר "בלש דוש" (מניאק).
בסוף העונה השישית עולה לגן עדן.
וודסייד): מלאך, אחיו הגדול של לוציפר, והבכור מבין כל האחים.
הוא מגיע ללוס אנג'לס על מנת לשכנע את לוציפר לחזור לגיהנום, הוא נכשל בכך ומנסה לאלץ את לוציפר לחזור בדרכים שונות, ובסופו של דבר הוא בעצמו עובר לחיות בכדור הארץ.
בעונה הרביעית נולד לו וללינדה ילד.
בסוף העונה השישית הופך לאלוהים.
מזיקין "מייז" סמית' (לסלי אן ברנדט): אשת סוד ובת בריתו הנאמנה והמסורה של לוציפר.
היא שדה, לאחר ששימשה כמענה הראשית בגיהנום עקבה אחריו מהגיהנום ללוס אנג'לס, ושימשה כברמן וכשומר ראש במועדון של לוציפר.
בעונה שנייה, מייז מחפשת כיוון חדש על פני כדור הארץ והופכת לציידת ראשים.
בפרק הרביעי של עונה 5, ברנדט מגלמת גם את השדה לילית, אימה של מייז ואהובתו לשעבר של לוציפר.
בעונה השישית מתחתנת עם חווה.
ביאטריס "טריקסי" אספינוזה (סקרלט אסטבז) (עונות 1–4, עונות 5–6 חוזרות): בתם של קלואי ודן, שמתיידדת עם לוציפר, אמנאדיל, מייז, לינדה, אלה, חווה ושרלוט.
לא נמצאת עם קלואי ברגעי מותה, והיחידה מן הדמויות שלא מסופר מה קרה להם לאחר הסדרה
ד"ר לינדה מרטין (רייצ'ל האריס): פסיכולוגית המטפלת בלוציפר, שרלוט ומייז.
בעונה 4 היא ילדה את בנו של אמנדיאל צ'רלי שנחשב חצי מלאך חצי אנושי הראשון ביקום.
הבלש מלקולם גראהם (קווין רנקין) (עונה 1): שוטר שנורה לפני תחילת הסדרה.
הוא מת לזמן קצר, אך לאחר מכן הוחזר מהגיהנום על ידי אמנדיאל כדי להרוג את לוציפר
שארלוט ריצ'רדס/אלת כל הבריאה/"אמא" (טרישה הלפר) (עונות 2–3, אורחת בעונה 5–6): אמם של לוציפר ואמנדיאל ואשתו של אלוהים, שנמלטה מהכלא שלה בגיהנום.
היא מתוארת כ"אלת כל הבריאה".
על פני כדור הארץ, נשמתה תופסת את גופתה של שרלוט ריצ'רדס, עורכת דין שנרצחה.
אחרי שהיא עוזבת את היקום בסוף העונה השנייה, שרלוט האנושית קמה לתחייה.
שרלוט נרצחת בסוף עונה 3 על ידי מרקוס/קין.
בעונה 5, האלה חוזרת לזמן קצר מהיקום שלה כדי להתאחד עם אלוהים שבוחר לפרוש עם האלה ליקום שלה.
בסיום הסדרה, שרלוט חוזרת לזמן קצר, עם דן.
אלה לופז (איימי גרסיה) (עונות 2–6): עובדת במז"פ במשטרת לוס אנג'לס.
בעונה 3, מתגלה כי אלה זכתה לביקור קבוע על ידי אחותו של לוציפר "ריי-ריי" עזראל, מלאך המוות, לאחר ששרדה תאונת דרכים בצעירותה.
סגן מרקוס פירס/סינרמן/קין (טום ולינג) (עונה 3, אורח בעונה 5): סגן המשטרה של לוס אנג'לס, מכובד מאוד שמפקח על עבודתם של קלואי, דן, לוציפר ואלה.
מתגלה שהוא קין, הרוצח הראשון בעולם, ועונשו זה להיות בן אלמוות שנידון לשוטט בכדור הארץ לנצח.
הוא בנם של אדם וחוה ואחיו של הבל.
איב (חווה) (ענבר לביא) (עונות 4–6): האישה הראשונה בעולם שעזבה לאחרונה את גן עדן, אמו של קין ומאהבתו לשעבר של לוציפר.
בעונה השישית מתחתנת עם מייז.
אורורה "רורי" דקר-מורנינגסטאר (בריאנה הילדברנד) (עונה 6) בתם של קלואי ולוציפר אשר באה מהעתיד כתוצאה מפרץ כעס.
מנסה תחילה להשמיד את לוציפר כנקמה על כך שנטש אותה ואת קלואי לפני שנולדה.
היא נמלטת לכדור הארץ עם נשמתו של דן.
בסוף העונה השישית נכלאת על ידי וינסטנט ומשתחררת בעזרת לוציפר וקלואי.
אלוהים/"אבא" (דניס הייסברט) (עונה 5) בורא העולם ואבי כל המלאכים, כולל לוציפר ואמנדיאל.
בעבר הופיע כקול מספר שהוצג על ידי ניל גיימן, נראה שהוא מפסיק לחלוטין את המאבק בין לוציפר, אמנדיאל ומייקל בסיום אמצע העונה של עונה 5. אלוהים משתכנע שהוא מאבד את זה ומחליט לפרוש ולהפוך את מייקל או לוציפר ליורשו.
בסופו של דבר אמנדיאל מגלה שמייקל רק עשה מניפולציות על אלוהים כדי להאמין בכך, אבל לוציפר מסוגל ליצור קשר עם האלה שמתאחדת בשמחה עם בעלה.
השניים מחליטים לפרוש יחד ביקום של האלה ולפני שהם עוזבים, אלוהים סוף סוף מודה שהוא אוהב את לוציפר וגאה במי שהוא הפך להיות.
אוריאל "יורי" (מייקל אימפריולי): יוראל ירד לכדור הארץ כדי להרוג את אמו עם הלהב של עזראל.
הוא איים על לוציפר שהוא יהרוג את קלואי אם לא ימסור לו את אמם, ולבסוף לוציפר הרג אותו.
יכולתו המיוחדת הייתה לחזות ולתפעל דפוסי התנהגות והסתברות.
מאוחר יותר, כאשר לוציפר הולך לגיהנום כדי למצוא תרופה לרעל שהוזרק לקלואי, מתגלה שהרצח של אוריאל הוא לולאת הגיהנום של לוציפר עצמו, ואחר כך הופך לשל אמם.
עזראל "ריי ריי" (צ'רלין יי): עזראל היא מלאכית המוות.
היא מוזכרת בעונה 2, אבל לא מופיעה עד עונה 3, כאשר מתגלה שהיא התיידדה עם אלה בת השמונה לאחר תאונת דרכים, ומדי פעם נפגשה איתה במסווה של רוח רפאים.
היא שכנעה את אלה לעבור ללוס אנג'לס, כדי שתוכל לפגוש את לוציפר.
היא רצתה שהאדם האהוב עליה והאח האהוב עליה יוכלו להיות ביחד כי היא לא יכלה להיות שם בשבילם.
מאז המעבר, אלה לא נתקלה בעזראל במשך חמש שנים.
מאוחר יותר היא חוזרת רגע לפני שמייקל הורג את קלואי ומספרת ללוציפר על הבשורות הרעות, לבסוף משתחווה לפני לוציפר בתור האלוהים החדש.
רמיאל "רמי" (וינסה וידוטו): רמיאל היא מלאכית נוספת, אחות של לוציפר, למרות שהיא קרובה יותר לאמנדיאל, ומסתכלת מלמעלה על לוציפר "אחינו, לוציפר הוא, איך קוראים לזה כאן?
זונה", אם כי, לפי מייקל, דעתה על לוציפר השתנתה כאשר החדשות הגיעו לשמיים שלוציפר חזר לגיהנום מרצונו החופשי "איזו הקרבה", היא אמרה.
כשאמנדיאל פוגש אותה לראשונה על פני כדור הארץ, הוא שואל אותה "האם בעיר הכסופה נגמרו האיילים לצוד?
את צריכה הפסקה מהשירה של קסטיאל?
או שאת פשוט מתגעגעת לאחיך הגדול?" מה שמרמז שרמיאל חולקת מאפיינים דומים עם ארטמיס/ דיאנה, מהמיתולוגיה היוונית-רומית, כציידת נלהבת.
הופעתה הראשונה היא כשרמיאל מגיעה לכדור הארץ לאחר שחשה בישות שמימית חדשה שעומדת להיוולד.
בתחילה היא מניחה שלוציפר הוא אב הילד "היה חייב להיות ילד בסופו של דבר, בגלל כל המפגשים המיניים חסרי המשמעות".
ורוצה לקחת את הילד לעיר הכסופה לנצח.
ומציעה להפריד את התינוק מאמו, לינדה, בלי שום התחשבות בה.
לאחר שאמנדיאל ניסה להסיח את דעתה, הוא אומר בטעות שהוא האב של הילד השמימי שטרם נולד, ונאלץ להתמודד עם כעסה ואכזבתה של רמיאל בקרב אחד על אחד.
לאחר שאמנדיאל מביס את רמיאל בצורה הוגנת, היא מבטיחה לא לקחת את הילד, אבל ממשיכה להתעקש שזה רעיון רע להשאיר את הילד בכדור הארץ.
בעונה 5, היא חוזרת להזהיר את לוציפר שמייקל אוסף תמיכה בגן עדן כדי להפוך לאל החדש.
ומציעה לרגל עבור לוציפר מכיוון שהיא שונאת את מייקל יותר משהיא שונאת את לוציפר.
מאוחר יותר היא נהרגת על ידי מייקל עם הלהב של עזראל לאחר שגילתה את מקומו של החלק השלישי של החרב הבוערת.
צדקיאל (ג'ואל ראש): מלאך הצדק.
שנא את לוציפר עד שלוציפר סיפר לו את הסיבה האמיתית שהוא רוצה להיות אלוהים "אני מנסה להיות אלוהים למען אהבה, וזה נהיה יותר גרוע אני עושה את זה למען אהבה לבת אנוש", בהתחלה הוא מופתע וצוחק על לוציפר, אבל אז עובר לצד שלוציפר במהלך הקרב עם מייקל, ואומר "אהבה!
אף פעם לא חשבתי שאשמע את זה, אהבה!
הסיבה הכי טובה שיכולה להיות".
רזדיאל (קלינה רתרפורד): מלאכית המסתורין.
היא עזרה למייקל להשיג את החלק האחרון של החרב הבוערת.
במהלך הצבעת המלאכים היא בוחרת תחילה בלוציפר, אך חוזרת לצד של מייקל כי היא מפחדת מהחרב הבוערת.
כאשר כל המלאכים כורעים ברך למען לוציפר, היא כורעת ברך מאחורי אמנדיאל וצדקיאל.
גבריאל (קימיה בהפורניה): גבריאל היא מלאכית.
היא האחות המועדפת על מייקל, והוא עליה.
לאחר שאלוהים הודיע על פרישתו, גבריאל הייתה הראשונה מבין המלאכים שבחרה במייקל בניסיונו להפוך לאלוהים החדש.
היא עמדה לצידו עד הסוף, נלחמה בצבא השדים של לוציפר, עד שלוציפר ניצח בקרב האחרון נגד מייקל והוכיח את עצמו כראוי להפוך לאלוהים החדש.
היא כרעה ברך כמו כל האחים בפני לוציפר בהפיכתו לאלוהים החדש.
ג'ופיאל (יופיאל) (מיילס בוריס): ג'ופיאל הוא מלאך נוסף, הידוע בתור סתום.
כאשר תפקידו של אלוהים מתפנה בעקבות פרישתו, לוציפר מתנדב להחליף אותו, ועליו לגייס את תמיכתם של המלאכים, אחד מהם הוא ג'ופיאל.
הוא מזמין את ג'ופיאל ללוקס ומבקש את תמיכתו.
ג'ופיאל מסרב ומחליט לתמוך במייקל, ואומר כי על אף שהוא ולוציפר קרובים יותר, את מייקל הוא מכיר יותר, הוא היה לצד אביהם במשך הרבה זמן וכבר למעשה הפך לסוג של אחראי, לוציפר עצבני מהסיבה של ג'ופיאל.
שרקיאל (גיניפר קינג): שרקיאל היא מלאכית.
היא הייתה אחת מהמלאכים שתמכו בלוציפר במהלך המרד שלו נגד אלוהים, שבסופו של דבר נכשל.
לאחר שאביהם הודיע על פרישתו הקרובה, שרקיאל תמכה במייקל.
היא נכחה במהלך הקרב האחרון בין התאומים, בו נלחמה בצבא השדים של לוציפר ומייז.
לאחר שמייקל הובס, שרקיאל זיהתה את לוציפר כאל החדש.
בספטמבר 2014 דווח כי DC קומיקס מתכננת סדרת טלוויזיה שתתבסס על דמותו של לוציפר כפי שנכתבה על ידי ניל גיימן.
בפברואר 2015, הוכרז כי טום אליס יגלם את לוציפר.
במאי 2015 קיבלה הסדרה אישור להפיק 13 פרקים שעלו לשידור ב-2016. שתי העונות הראשונות צולמו ב, קנדה, העונות הבאות צולמו בלוס אנג'לס.
במאי 2018, הודיעה רשת פוקס שהיא לא תחדש את הסדרה לעונה נוספת וביוני 2018 הסדרה נרכשה על ידי רשת נטפליקס.
העונה השישית והאחרונה עלתה לשידור ב-10 בספטמבר 2021.
לוק אייקינס הוא אמריקאי העוסק בצניחה חופשית, קפיצת בסיס, טייס וצלם אווירי.
הוא האדם הראשון שקפץ במכוון ללא מצנח או חליפת כנפיים מגובה אמצע טרופוספירה ונחת בשלום והאדם השני בעולם שצנח ללא מצנח בכוונה תחילה.
אייקינס היה מאמן ביחידת אריות הים וייעץ לצבא בנושא טכניקות צניחה חופשית.
הוא גם יועץ בטיחות והדרכה עבור האגודה לצנחנים בארצות הברית.
בנוסף אייקינס הוא צלם אווירי ותמונותיו פורסמו במגזינים ועיתונים גדולים.
הוא השלים יותר מ-18,000 קפיצות מאז החל לצנוח בגיל 12.
ב-2012 הוא עזר לצנחן פליקס באומגרטנר לקפוץ מבלון הליום בגובה 36,576 מטר (120,000 רגל).
אייקינס עבד גם על הפעלולים בסרט "איירון מן 3".
ב-30 ביולי 2016, אייקינס קפץ ממטוס ללא מצנח או חליפת כנפיים בגובה של 25,000 רגל (7,620 מטר) מעל סימי ואלי, קליפורניה, ובפני קהל חי.
אחרי שתי דקות של נפילה חופשית מוצלחת, הוא נחת בתוך רשת בגודל 30 על 30 מטר מחוץ לסימי ואלי, קליפורניה.
אייקינס הגיע למהירות של 193 קמ"ש (120 מייל) במהלך הנפילה.
הרשת הייתה עשויה מכבל פוליאתילן בצפיפות גבוהה.
נדרשו 4 בוכנות עם אוויר דחוס על מנת להאט אותו בעדינות לאחר הפגיעה.
אנדרו ויליאם הנקינסון הידוע יותר בשם הבמה שלו, לוק גאלוס הוא מתאבק אמריקאי, הידוע מתקופתו בארגון ההיאבקות WWE.
במהלך תקופת עבודתו הראשונה ב-WWE, הנקינסון הופיע כמתחזה של קיין במהלך 2006 ולאחר מכן חזר להתחרות תחת שם הבמה פסטוס, דמות בעלת מוגבלות מנטלית למראין העין ביחד עם המתאבק ג'סי, אך השניים השיגו הצלחה מועטה.
לאחר שנעלם מן המרקע, הנקינסון חזר כשומר הראש וכ"חסיד" של CM פאנק תחת שם הבמה לוק גאלוס.
תקופת העבודה הראשונה שלו בארגון הגיעה לקיצה בשנת 2010. הוא מוכר בעיקר בשל התקופה שלו בארגון היפני New Japan Pro-Wrestling (NJPW) תחת שם הבמה דוק גאלוס, לצד שנתיים בארגון Total Nonstop Action Wrestling (TNA), שם התחרה תחת שם הבמה D.O.C.
(Director of Chaos; בעברית: "מנהל הכאוס") ובה היה חלק מקבוצת Aces & Eights.
ביחד עם קארל אנדרסון, הנקינסון זכה פעמיים באליפות הזוגות של Raw, בנוסף לשלוש זכיות באליפות הזוגות של IWGP.
אליפות הזוגות של APWA (פעם אחת) - עם נוקס
אליפות הזוגות של NWA Southern (פעם אחת) - עם אייסברג
אליפות במשקל כבד של NWL (פעם אחת)
אליפות הזוגות של IWGP (3 פעמים) - עם קארל אנדרסון
ליגת הזוגות העולמית (2013) - עם קארל אנדרסון
אליפות במשקל כבד של RPW (פעם אחת)
PWI דירג אותו במקום ה-65 מתוך 500 המתאבקים הטובים ביותר לשנת 2016
אליפות הזוגות של RCW (פעם אחת) - עם נוקס
אליפות במשקל כבד של VCW (פעם אחת)
אליפות הזוגות של Raw (פעמיים) - עם קארל אנדרסון
גביע העולם לזוגות של ה-WWE (2019) - עם קארל אנדרסון
לוק ברייסי הוא שחקן קולנוע וטלוויזיה אוסטרלי, הוא ידוע בתפקידיו בסרטים כמו "מונטה קרלו", "ג'י איי ג'ו: סוגרים חשבון", "איש נובמבר", "נקודת פריצה" ו"הסרבן".
ברייסי נולד בסידני, ניו סאות' ויילס באוסטרליה.
הוא למד בתיכון מכללת סקוטס בסידני וסיים את לימודיו בשנת 2007.
בשנת 2009 קיבל את תפקידו הראשון בתור טריי פאלמר באופרת הסבון האוסטרלית הוותיקה "קרוב רחוק".
בשנת 2011 הופיע בתור ריילי בסרט "מונטה קרלו", המבוסס על ספר מאת ג'ולס באס.
בשנת 2013 הוא שיחק את מפקד ארגון הקוברה בסרט "ג'י איי ג'ו: סוגרים חשבון" בבימויו של ג'ון מ.
צ'ו ואשר מבוסס על הזיכיון של חברת הסברו "ג'י.
איי.ג'ו", שהוא מחליף את ג'וזף גורדון-לוויט מהסרט הראשון.
בשנת 2014 שיחק בתפקידים ראשיים במותחן הריגול "איש נובמבר" ובדרמה הרומנטית "הטוב שבי" בבימויו של מייקל הופמן, שהתבסס על רומן באותו שם מאת ניקולס ספארקס.
בשנת 2015 הוא כיכב בסרט "נקודת פריצה", כסוכן ה-FBI, ג'וני יוטה, בגרסה המחודשת של הסרט משנת 1991.
בשנת 2016 שיחק בסרט המלחמה של מל גיבסון "הסרבן", אשר מבוסס על סיפורו האמיתי של החובש הפציפיסט דזמונד דוס, שמסרב לצאת למלחמה עם נשק מכל סוג שהוא.
הסרט היה מועמד לשישה פרסים בטקס פרסי אוסקר ה-89, בהם פרס אוסקר לסרט הטוב ביותר.
בשנת 2019 כיכב בסרט המלחמה האוסטרלי "Danger Close: The Battle of Long Tan" בבימויו של קריב סטנדרס, המתרחש במלחמת וייטנאם, אודות 108 חיילים אוסטרלים וניו זילנדים צעירים וחסרי ניסיון אשר נלחמים על חייהם נגד 2500 חיילים צפון וייטנאמיים.
בשנת 2020 כיכב לצדה של אמה רוברטס בקומדיה הרומנטית "הולידייט" בתור ג'קסון, שחקן גולף צעיר, שנתקע בחגים ללא דייט.
בהמשך השנה שיחק במיני-סדרה "שריפות קטנות בכל מקום" ברשת הולו, ומבוססת על הספר באותו שם מאת סלסט אנג.
בשנת 2022 הצטלם לסרט הביוגרפי "אלביס" בבימויו של באז לורמן, המתעד את סיפור חייו והקריירה של כוכב הרוקנרול אלביס פרסלי.
ברייסי מגלם בסרט את האמרגן ג'רי שילינג (אנ'); הסרט אשר עתיד לצאת לאקרנים במהלך יוני 2022.
שנה סדרה תפקיד הערות 2009 - 2010 קרוב רחוק טריי פאלמר 223 פרקים 2010 אקדמיה לריקוד אהרון 3 פרקים 2020 שריפות קטנות בכל מקום ג'יימי קפלן 3 פרקיםTBAבית קטן בערבהצ'ארלס אינגלסתפקיד ראשי
לוק ארנולד הוא שחקן וסופר אוסטרלי, הידוע בעיקר בזכות תפקידו בתור ג'ון סילבר הארוך בסדרת הדרמה "מפרשים שחורים".
ארנולד נולד באדלייד, אוסטרליה הדרומית ולמד שם בבית ספר יסודי עד שעבר להתגורר עם משפחתו בסידני.
הוא עבר לקווינסלנד בשנתיים האחרונות שלו בתיכון ולמד בבית הספר התיכון סאנשיין ביץ' בסאנשיין קוסט.
בגיל 18 עבד כעוזר לפעלולנים בסרט "פיטר פן" משנת 2003. הוא סיים לימודי תואר ראשון באוניברסיטת אדית קוון (אנ') בבית הספר למשחק של האוניברסיטה - האקדמיה לאמנויות הבמה של אוסטרליה המערבית (אנ') (WAAPA), בשנת 2006.
על הבמה הוא הופיע במחזה של טימותי קוניגרייב "My Hands at La Mama" שהוצג במלבורן בשנת 2008. הוא הופיע בתפקידי אורח בטלוויזיה, בין היתר בסדרת הדרמה "בנות מקלאוד", ותפקיד חוזר בסדרה "מנצחים ומפסידים".
בשנת 2009 ביצע ארנולד את הופעת הבכורה שלו בתפקיד ראשי בסרט הקולנוע "ברוקן היל".
בשנת 2014 הוא הופיע בשני תפקידי טלוויזיה גדולים: במיני-סדרה "INXS: Never Tear Us Apart" בתור סולן להקת INXS - מייקל האצ'נס, ובתור הפיראט "ג'ון סילבר" בסדרת הדרמה "מפרשים שחורים" של רשת הטלוויזיה האמריקאית Starz.
בשנת 2017 הוא הופיע בכל ששת הפרקים של העונה השנייה של סדרת הטלוויזיה האוסטרלית "גליץ'".
בינואר 2020 ההוצאה לאור האכט אוסטרליה הוציאה לאור את הרומן הראשון של ארנולד, "החיוך האחרון".
באותה שנה החל לשחק באופרת הסבון הוותיקה "קרוב רחוק"; שם גילם את לואיז הייז במשך 27 פרקים.
במאי 2022 לוהק לתפקיד ראשי בסדרת הטלוויזיה, נאוטילוס.
בשנת 2024 גילם את דין טיילור בעונה השנייה של סדרת הדרמה האוסטרלית "Last King of the Cross" בשירות הזרמת המדיה "פרמאונט+".
לוק דייוויד איילינג הוא כדורגלן אנגלי המשחק בעמדת המגן במידלסברו.
אף על פי שמשחק בדרך כלל כמגן ימני, הוא יכול לשחק גם כבלם וכקשר אחורי.
איילינג החל את הקריירה שלו בארסנל, כאשר הצטרף למועדון בגיל עשר, והיה חלק מקבוצת הנוער שזכתה בדאבל בעונת 2008/2009, לפני שחתם על חוזה מקצועני ראשון ביולי 2009. במרץ 2010 הושאל ליאוביל טאון ושיחק במדיה בארבעה משחקים, ובסוף אותה עונה הסכים לעבור ולשחק בקבוצה בחוזה קבוע.
לאחר ארבע עונות ביאוביל חתם בקבוצת בריסטול סיטי, שם שיחק עד 2016, אז עבר ללידס יונייטד והפך לאחד מעמודי התווך בזכייה באליפות הפוטבול ליג צ'מפיונשיפ והעפלה לפרמייר ליג תחת המאמן מרסלו בייאלסה.
איילינג נולד בלמבת', לונדון, והצטרף למועדון הכדורגל של ארסנל בגיל עשר, אף על פי שאהד את צ'לסי.
הוא שיחק בכל קבוצות הילדים והנוער, לצד ג'ק וילשייר וקייל בארטלי, ובקיץ 2007 זכה במלגה כדי לשחק במועדון.
איילינג נכלל בסגל קבוצת המילואים בזמן שעדיין היה תלמיד, ושיחק בקבוצת הנוער של ארסנל שזכתה בדאבל בעונת 2008/2009, כשהיווה, יחד עם בארטלי, חוליה חשובה בהגנת הקבוצה.
ביוני 2009 חתם על חוזה מקצועני ראשון בארסנל.
הזימון היחיד של איילינג למשחק במדי הקבוצה הבוגרת של ארסנל התרחש במהלך עונת 2009/2010, כאשר ישב על הספסל במשחק חסר חשיבות, בו הפסידה קבוצתו בתוצאה 0–1 מול אולימפיאקוס, במסגרת שלב הבתים של ליגת האלופות, ב-9 בדצמבר 2009. ביוני 2010 עזב את המועדון, לאחר שחוזהו הסתיים.
ב-30 ביוני 2010 חתם על חוזה קבוע ביאוביל טאון, וערך את הופעת הבכורה שלו במשחק מול לייטון אוריינט, בו ניצחה קבוצתו בתוצאה 1–2. הוא שותף ב-40 משחקים בעונתו הראשונה במועדון, אך ספג במהלכה 13 כרטיסים צהובים ושני כרטיסים אדומים.
ב-19 במאי 2013 שיחק במשחק הפלייאוף מול ברנטפורד שנערך באצטדיון ומבלי, בו ניצחה יאוביל בתוצאה 1–2 והעפילה לפוטבול ליג צ'מפיונשיפ.
ביוני 2014, לאחר שיאוביל נשרה בחזרה לליגה השלישית בסיום עונת 2013/2014, הסתיים חוזהו, ולאחר שדחה הצעה לחוזה חדש, עזב איילינג את המועדון.
לאחר שעזב את יאוביל טאון חתם ב-8 ביולי 2014 על חוזה לשלוש שנים במדי קבוצת בריסטול סיטי מהפוטבול ליג הראשונה, וערך את הופעת הבכורה שלו במועדון ב-9 באוגוסט, במשחק הראשון של עונת 2014/2015 מול שפילד יונייטד, שהסתיים בניצחון קבוצתו 1–2.
במהלך עונת 2014/2015 זכה עם בריסטול סיטי בפרס הפוטבול ליג, לאחר ניצחון 0–2 בגמר שנערך ב-22 במרץ 2015 באצטדיון ומבלי.
במהלך עונתו הראשונה שיחק ב-58 משחקים בכל המסגרות במדי הקבוצה, אשר הבטיחה, לאחר התיקו 0–0 מול קובנטרי סיטי ב-18 באפריל 2015, את הזכייה באליפות הפוטבול ליג הראשונה והעפלה לצ'מפיונשיפ.
במהלך עונת 2015/2016 שיחק ב-33 משחקים בעמדות המגן הימני והבלם וסייע לבריסטול סיטי לשרוד בליגת המשנה, כאשר הקבוצה סיימה את העונה במקום ה-18.
ב-11 באוגוסט 2016 חתם לשלוש שנים בלידס יונייטד מהצ'מפיונשיפ, וערך את הופעת הבכורה שלו ב-13 של אותו חודש, בהפסד 1–2 לברמינגהאם סיטי.
לאחר פציעתו של גטאנו ברארדי לפני תחילת העונה, הפך לבחירה הראשונה בעמדת המגן הימני, והופעותיו הטובות השאירו את ברארדי על הספסל במשחקי הליגה, גם לאחר שהתאושש מפציעתו ושב לסגל הקבוצה באוקטובר.
ב-7 בנובמבר נכלל בנבחרת מצטייני השבוע של הפוטבול ליג בעקבות ביצועיו במשחק בו ניצחה לידס 2–3 את נוריץ' סיטי.
ב-9 באוגוסט 2017 שימש בפעם הראשונה כקפטן הקבוצה במשחק במסגרת גביע הליגה, בו ניצחה לידס 1–4 את פורט וייל.
הוא מונה לקפטן שני בתחילת עונת 2017/2018.
ב-19 באוקטובר 2017 חתם על חוזה חדש לארבע שנים נוספות בלידס יונייטד, שהשאיר אותו במועדון עד לסיום עונת 2020/2021.
ב-18 באוגוסט 2018 הבקיע את שער הבכורה שלו במדי לידס, במשחק בו ניצחה קבוצתו 0–2 את רות'רהאם יונייטד.
ב-6 באוקטובר הורחק בכרטיס אדום בהחלטה שנויה במחלוקת מצד השופט במהלך משחק מול ברנטפורד שהסתיים ב-1-1. לאחר ששב לשחק עם סיום השעייתו, נפצע בצורה קשה בברכו במשחק מול נוטינגהאם פורסט ב-27 באוקטובר והושבת למספר חודשים.
הוא התאושש מפציעתו מוקדם מהצפוי ושב למגרשים ב-23 בדצמבר 2018, כאשר פתח בהרכב ואף שימש כקפטן הקבוצה בניצחון 2–3 על אסטון וילה בווילה פארק.
איילינג המשיך להוות עמוד תווך בהגנת לידס, כשהוא משחק בעמדות הבלם והמגן הימני, פתח כמעט בכל משחקי הקבוצה בעונה הסדירה ואף תרם שער שוויון חשוב במשחק שנערך מול מילוול ב-30 במרץ, והסתיים בניצחון 2–3.
במהלך עונת 2018/2019 שיחק ב-42 משחקים והבקיע שני שערים בכל המסגרות, ולידס סיימה את העונה הסדירה במקום השלישי בליגה לאחר הפסד קריטי לוויגאן את'לטיק ב-10 באפריל.
משחקי חצי-גמר הפלייאוף נערכו מול דרבי קאונטי שסיימה את העונה הסדירה במקום השישי, כשאיילינג פותח בהרכב, אך לאחר ניצחון 0–1 במשחק הראשון שהתקיים בפרייד פארק, הפסידה לידס באלנד רואד בתוצאה 2–4 ו-3–4 בסיכום שני המשחקים.
איילינג החמיץ את משחקי קדם העונה ואת תחילת עונת 2019/2020 בשל ניתוח שנאלץ לעבור בקרסולו.
ב-8 באוגוסט 2019 נחשף כי לידס דחתה מספר הצעות מקבוצות אחרות לרכוש אותו במהלך חלון ההעברות והעדיפה להשאירו בקבוצה.
באוקטובר 2019 האריך את חוזהו בלידס בארבע שנים נוספות, וכבש את שערו הראשון לעונה ב-29 בדצמבר, בבעיטה מרחוק במשחק מול ברמינגהאם סיטי, שהסתיים בניצחונה של לידס 4–5. ב-30 בדצמבר בחר בו "הגרדיאן" למגן הימני המצטיין בנבחרת העשור של הפוטבול ליג.
ב-8 בינואר 2020 לאחר הופעות טובות במהלך דצמבר, נבחר איילינג לשחקן המצטיין של הפוטבול ליג צ'מפיונשיפ לאותו חודש מטעם התאחדות הכדורגלנים המקצוענים (PFA).
הוא הבקיע שני שערים נוספים, מול בריסטול סיטי ב-15 בפברואר ומול האדרספילד טאון ב-7 במרץ, שהחזיר את לידס למקום הראשון בליגה.
הופעותיו בפברואר זיכו אותו בתואר השחקן המצטיין של החודש מטעם מנהלת הליגה.
לאחר שמשחקי הליגות באנגליה הופסקו במרץ 2020 בשל התפרצות נגיף הקורונה, חודשה הליגה ביוני, ואיילינג ולידס העפילו לפרמייר ליג ואף זכו באליפות הצ'מפיונשיפ ביולי, לאחר סיום מוצלח של העונה.
איילינג זכה בתואר שער העונה של לידס, על השער שהבקיע מול האדרספילד טאון, בטקס סיום העונה שערכה הקבוצה ב-24 ביולי 2020. ב-7 באוגוסט הוא נכלל בנבחרת המצטיינים של הצ'מפיונשיפ לעונת 2019/2020 מטעם ה"גרדיאן".
ב-19 באוגוסט זכה בתואר השחקן המצטיין של הצ'מפיונשיפ לעונת 2019/2020 מטעם התאחדות הכדורגלנים המקצוענים (PFA), כשהוא גובר על אלכסנדר מיטרוביץ' ואולי ווטקינס.
ב-8 בספטמבר הוא נכלל בנבחרת העונה של הצ'מפיונשיפ מטעם ה-PFA.
איילינג ערך את הבכורה שלו בפרמייר ליג במשחק הפתיחה של העונה מול האלופה, ליברפול, שהסתיים בהפסד 3–4.
איילינג פתח בהרכב במשחק הפתיחה של לידס יונייטד לעונת 2021/2022 ב-14 באוגוסט, שהסתיים בהפסד בתוצאה 1–5 למנצ'סטר יונייטד, ובמהלכו כבש את שער הבכורה שלו בפרמייר ליג, שהיה לאחד המועמדים לשער החודש של אוגוסט.
ב-17 בספטמבר, במהלך משחק מול ניוקאסל יונייטד, הוא נפצע בברכו, נאלץ לעבור ניתוח והושבת למשך כשלושה חודשים.
ב-5 בדצמבר שב לסגל לידס כשפתח בהרכב מול ברנטפורד, ובישל לפטריק במפורד את שער השוויון בדקה ה-94, במשחק שהסתיים בשוויון 2–2.
ב-12 בדצמבר 2021 הפך איילינג לאחד מ-70 שחקנים אשר הופיעו ביותר מ-200 משחקים עבור לידס יונייטד, ביניהם עמיתיו לקבוצה, סטיוארט דאלאס, ליאם קופר וקלווין פיליפס.
ב-18 במרץ 2022 הבקיע את שער הניצחון בתוספת הזמן, במשחק מול וולברהמפטון וונדררס שהסתיים בתוצאה 3–2.
את משחק הבכורה שלו לעונת 2022/2023 ערך איילינג ב-3 בספטמבר 2022, כאשר נכנס כמחליף בדקה ה-70 ובישל את השער המצמק של מרק רוקה בהפסד לידס 2–5 מול ברנטפורד.
ב-18 במרץ 2023 כבש את שערו הראשון לעונה, בניצחון 2–4 על וולברהמפטון וונדררס.
לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-18 באוגוסט כבש את שערו הראשון לעונה במשחק מול וסט ברומיץ' אלביון, שהסתיים בתיקו 1-1.
לאחר סיום תקופת ההשאלה במידלסברו עזב איילינג את לידס יונייטד לאחר שמונה שנים, בהן שותף ב-268 משחקים והבקיע 11 שערים.
ב-10 בינואר 2024 הושאל למידלסברו עד לסיום עונת 2023/2024. ב-13 בינואר ערך את הופעת הבכורה שלו בקבוצה, כשפתח בהרכב בניצחון 1–3 על מילוול.
בתקופת השאלתו שותף ב-19 משחקים ותרם שמונה בישולים.
עם סיום תקופת ההשאלה מלידס יונייטד וסיום חוזהו בקבוצה, חתם על חוזה קבוע לשנתיים במידלסברו.
הוא פתח במשחק הראשון לעונת 2024/2025 ואף שימש כקפטן הקבוצה בניצחון 0–1 על סוונסי סיטי.
לרוב משחק איילינג בעמדת המגן הימני, אך הוא מסוגל לתפקד גם כבלם וכקשר אחורי.
סטיב קלרידג', לשעבר כתב הספורט של ה"גרדיאן" שיבח אותו על "יכולת קריאת המשחק, התקשורת עם השחקנים האחרים וארגון המשחק, שליטתו בכדורי גובה ושימוש בשתי רגליו לשליטה בכדור" באחד מטורי הסקאוטינג שלו.
הוא זכה לשבחים על יכולותיו ההגנתיות, אשר סייעה ללידס לפתוח בצורה טובה את עונת 2017/2018.
באוגוסט 2019 היה איילינג אחד הכוכבים המרכזיים בסדרה הדוקומנטרית על לידס יונייטד בהפקת פריים וידאו, "קחו אותנו הביתה", שתיעדה את עונת 2019/2018 של המועדון כשהוא משתתף בכמה פרקים.
גמר הפלייאוף של הפוטבול ליג הראשונה (1): 2012/2013
שחקן החודש של הפוטבול ליג צ'מפיונשיפ מטעם התאחדות הכדורגלנים המקצוענים (PFA) (2): דצמבר 2019, פברואר 2020
שחקן העונה מטעם התאחדות הכדורגלנים המקצוענים (PFA) (1): 2019/2020
נבחרת העונה מטעם התאחדות הכדורגלנים המקצוענים (PFA) (1): 2019/2020
לוק ביינס הוא שחקן אוסטרלי יליד אנגליה, הידוע בעיקר בזכות מתפקידו בתור ג'ונתן מורגנשטרן בסדרה "ציידי הצללים".
ביינס נולד בעיירה הייד במנצ'סטר, אנגליה.
הוא גדל בפרוור של העיר סידני, אוסטרליה.
ביינס החל להשתתף בשיעורי משחק כבר בהיותו בן חמש ואף למד מוזיקה וריקוד.
ביינס למד בתיכון לאמנויות הבמה בצפון סטראטפילד, ניו סאות' ויילס באוסטרליה, שם למד דרמה, מוזיקה וריקוד.
את הקריירה שלו החל בגיל צעיר, בשנת 2004 הופיע במספר פרקים בסדרה האוסטרלית קרוב רחוק.
ביינס הופיע גם בסרטים "מעגל הזהב" של מייקל קינג ובסרט להציל את מיסטר בנקס.
בשנת 2013, ביינס כיכב בסרטו של ריצ'רד צלניקר "כשהלילה מגיע".
הסרט עוקב אחר שון הולוואי (מיקו אוליבייה) בן ה-17 שנקלע לקבוצת מנודים מתבגרים בשם 'המיספיטים', שמנהיגו הכריזמטי והלא מתפקד ריקי גלדסטון (ביינס), לוקח אותו תחת כנפיו.
ב־2014 הופיע בסרט "The Ever After" של מארק וובר וטרזה פאלמר.
הוא צולם בלוס אנג'לס ובניו יורק בין יולי לאוגוסט 2013.
בשנת 2015 הוא הופיע כרוצח סדרתי בסרט "הנערה בתמונה" שהופק על ידי וס קרייבן, והוקרן לראשונה ב-Midnight Madness בפסטיבל הסרטים הבינלאומי בטורונטו, קנדה.
בשנת 2016 הצטרף לאנדרו גארפילד וריילי קיוך בסרט "תעלומה בסילבר לייק" של דייוויד רוברט מיטשל.
ביינס הופיע בכמה תוכניות טלוויזיה, כולל "ציידי הצללים", שם גילם את ג'ונתן מורגנשטרן, אחיה של קלרי, בחלק השני של העונה השלישית.
בשנת 2020 הוא הופיע בדמותו של רוניקום בפרק מתוך הסדרה "סוכני S.H.I.E.L.D." וגילם טייס מעבורת אימפריאלית בסדרה "המנדלוריאן" בשירות הסטרימינג של דיסני+.
בשנת 2021 ביינס כתב וכיכב בסרט קומדיית האימה "Untitled Movie Horror Movie", שצולם מרחוק על ידי השחקנים במהלך מגפת הקורונה.
ביוני 2022 הצהיר ביינס כי הוא הומוסקסואל, וכי הוא נמצא במערכת יחסים עם גבר.
יצא בעבר עם השחקנית מירנדה ריי מיו.
שנהסדרהתפקידהערות2004קרוב רחוקקמרון4 פרקים2017אמת או חובהקרטר בוילסרט טלוויזיה של Syfy2019ציידי הצלליםג'ונתן מורגנשטרןתפקיד חוזר (עונה 3); 12 פרקים2020–2021ננסי דרוג'ון "מק" מקדונלד2 פרקים2020סוכני S.H.I.E.L.D.לוקפרק: "The New Deal (Agents of S.H.I.E.L.D.)"המנדלוריאןטייספרק: "Chapter 16: The Rescue"
לוציפר הוא דמות בדיונית שמופיעה בחוברות הקומיקס בהוצאת DC.
הוא גרסה מעובדת לדמות המיתולוגית לוציפר, ואחת הישויות החזקות ביותר ביקום של DC קומיקס.
לוציפר הופיע במספר גרסאות שונות ביקום DC, אבל הגרסה המפורסמת ביותר נוצרה בידי ניל גיימן והופיעה לראשונה בחוברת הרביעית של סדרת הקומיקס סנדמן, משנת 1989. לוציפר הופיע מספר פעמים נוספות בסדרה סנדמן, ולבסוף כיכב בסדרת הספין-אוף "לוציפר".
לוציפר גולם על ידי פיטר סטורמר בסרט הקולנוע קונסטנטין משנת 2005. גרסה נוספת שלו מככבת בסדרת הטלוויזיה לוציפר, שם מגלם אותו השחקן טום אליס.
אליס חזר לגלם את הדמות בהופעת קמע באירוע הקרוס-אובר המשבר בעולמות האינסופיים בסדרות הטלוויזיה השונות של יקום החץ.
השחקנית גוונדלין כריסטי מגלמת גרסה נוספת, נאמנה יותר למקור, בסדרת הטלוויזיה סנדמן משנת 2022 המבוססת על סדרת הקומיקס.
בשנת 2010, אתר האינטרנט IGN דירג את לוציפר במקום ה-68 ברשימת נבלי הקומיקס הגדולים בכל הזמנים.
גרסה זו של לוציפר בוססה על דמותו של לוציפר באפוס גן העדן האבוד מאת המשורר האנגלי ג'ון מילטון, והמראה שלה עוצב בהשראת המוזיקאי דייוויד בואי.
כפי שהוא מוצג בתחילת סנדמן, לוציפר הוא שליטו של הגיהנום כבר 10 מיליארד שנים, לאחר שהושלך אליו בעקבות מרידתו באל לאחר הבריאה.
בכרך הרביעי של סנדמן, "עונת הערפילים" (Season of Mists), לוציפר מואס בשלטונו על הגיהנום, משחרר לחופשי את כל השדים והמתים הלכודים שם ומפקיד את המפתח לגיהנום בידיו של חלום.
השלטון בגיהנום מועבר לידיהם של שני מלאכים, דומה האילם ורמיאל, ולוציפר עצמו משתכן בכדור הארץ, בהתחלה בפרת' ולאחר מכן בלוס אנג'לס, שם הוא מקים בר.
DC ופוקס פיתחו סדרת טלוויזיה המבוססת על דמותו של לוציפר, כפי שהוא מוצג בסנדמן.
פוקס הזמינה את פרק הפיילוט בפברואר 2015. על פי ההוליווד ריפורטר, הסדרה עוקבת אחרי גרסה חלופית של לוציפר, "שמשועמם ולא-מרוצה מתפקידו כשליט הגיהנום ונוטש את ממלכתו למען לוס אנג'לס, שם הוא מסייע למשטרה ללכוד פושעים".
התסריטאי טום קאפינוס כתב והפיק בפועל את פרק הפיילוט, שבוים על ידי לן וייזמן.
פורסם שטום אליס יגלם את התפקיד הראשי.
במרץ 2015, לורן גרמן לוהקה לתפקיד הנשי הראשי בסדרה, כבלשית למקרי רצח ב-LAPD.
במאי 2018, פוקס ביטלה את הסדרה לאחר שלוש עונות, אך לאחר קמפיין שיזמו מעריצים הסדרה חודשה לעונה רביעית על ידי נטפליקס.
נטפליקס חידשה את הסדרה גם לעונות חמישית ושישית.
אליס הופיע בהופעת קמע כלוציפר באירוע הקרוס-אובר המשבר בעולמות האינסופיים של יקום החץ, שמתרחש 5 שנים לפני תחילת הסדרה.
ביוני 2019, נטפליקס חתמה על עסקה עם האחים וורנר, על פיה נטפליקס תפיק את הסדרה.
על פי ההוליווד ריפורטר, האחים וורנר הציעו את הסדרה למספר רשתות - כולל רשת HBO, שדחתה את ההצעה בשל התקציב הגדול שנדרש.
הסדרה פותחה בידי אלן היינברג, שישמש כמפיק בפועל יחד עם גיימן ודייוויד ס.
בינואר 2021 פורסם שגוונדלין כריסטי תככב בסדרה בתפקיד לוציפר, בגרסה שתהיה נאמנה יותר לקומיקס.
לוציפר מופיע בסרט קונסטנטין, בגילומו של השחקן פיטר סטורמר.
לוציוס דיי קופלנד היה מהנדס וממציא מפיניקס, אריזונה, שהמציא את אחד מראשוני האופנועים, את אופני קיטור קופלנד, אופני פני-פרת'ינג המונעים בקיטור, אשר הוצג ביריד הטריטוריאלי הראשון באריזונה בשנת 1884.
קופלנד המציא גם את המכונית הראשונה בעלת שלושה גלגלים, שיוצרה באופן מסחרי.
כ-200 מכוניות מסוג "פיטון קיטור" שלו יוצרו לפני שפרש בשנת 1891.
קופלנד ייצר את תלת-אופן הקיטור המצליח הראשון, עם טווח של , ועם זמן המתנה של 5 דקות בלבד, ליצירת מספיק לחץ קיטור לנסיעה של .
בליווי מנהל נוסף של חברת נורת'רופ ייצור, סיים קופלנד בהצלחה נסיעה הלוך-חזור לאטלנטיק סיטי באורך של , באחת ממכוניות "פיטון קיטור" התלת-גלגליות שלו.
כ־200 כלי רכב יוצרו, לפני שקופלנד החליט שהוא לא מרוויח מספיק כסף ופרש בשנת 1891.
לוציוס קווינטוס סינסינטוס למאר השני (באנגלית : Lucius Quintus Cincinnatus Lamar II; ) היה פוליטיקאי, דיפלומט ושופט אמריקאי.
כחבר המפלגה הדמוקרטית הוא ייצג את מיסיסיפי בשני בתי הקונגרס של ארצות הברית וכיהן כמזכיר הפנים של ארצות הברית וכשופט בבית המשפט העליון של ארצות הברית.
הוא גם היה פקיד ממשל בקונפדרציית המדינות של אמריקה (הקונפדרציה).
למאר נולד בג'ורג'יה ועבר לאוקספורד שבמיסיסיפי, שם הקים משרד עורכי דין.
ב-1856 הוא נבחר לבית הנבחרים של ארצות הברית וכיהן בו עד דצמבר 1860, כאשר הוא סייע לנסח את החלטת הפרישה של מדינתו.
הוא סייע להקים את רגימנט הרגלים ה-19 של מיסיסיפי, והיה פעיל במטהו של דודנה של אשתו, הגנרל ג'יימס לונגסטריט.
ב-1862 מינה אותו נשיא הקונפדרציה, ג'פרסון דייוויס כשגריר הקונפדרציה באימפריה הרוסית.
לאחר מלחמת האזרחים לימד למאר באוניברסיטת מיסיסיפי והיה נציג בכמה ועידות חוקתיות של מדינתו.
למאר שב ונבחר לבית הנבחרים של ארצות הברית ב-1873, והיה הדמוקרט הראשון מטעם מיסיסיפי שנבחר לבית הנבחרים לאחר המלחמה.
הוא כיהן בבית הנבחרים עד 1877 ולאחר מכן ועד 1885 הוא כיהן כסנאטור מטעם מיסיסיפי הוא התנגד למדיניות השיקום ולמתן זכות בחירה לאפרו-אמריקאים.
ב-1885 הוא מונה על ידי הנשיא גרובר קליבלנד כמזכיר הפנים של ארצות הברית.
ב-1888 מונה למאר כשופט בבית המשפט העליון של ארצות הברית, והיה לדרומי הראשון שמונה לבית המשפט העליון מאז מלחמת האזרחים.
הוא כיהן על כס השיפוט עד מותו ב-1893.
לוציוס למאר נולד בבית משפחתו, "פיירפילד", שליד אטיונטון, מחוז פטנאם, ג'ורג'יה, כבנם של לוציוס קווינטוס סינסינטוס למאר ושל שרה ויליאמסון בירד.
הוא היה דודנו של מי שלימים כיהן גם הוא כשופט בבית המשפט העליון, ג'וזף למאר, ואחיינו של מירבו בונפארטה למאר, הנשיא השני של רפובליקת טקסס.
ב-1845 הוא סיים את לימודיו באמורי קולג' (כיום אוניברסיטת אמורי), ששכן אז באוקספורד, ג'ורג'יה.
הוא היה חבר באחוות סיגמא-אלפה-אפסילון ואחד החברים הראשונים של סניף האחווה באוניברסיטת מיסיסיפי.
לאחר סיום לימודיו נשא למאר לאישה את וירג'יניה לונגסטריט, אחותו של עורך הדין ואיש הרוח אוגוסטוס בולדווין לונגסטריט, שעבר לאוקספורד, מיסיסיפי ב-1849, כדי לקבל את משרת נגיד אוניברסיטת מיסיסיפי שנוסדה אז.
למאר הלך בעקבותיו וקיבל על עצמו משרת פרופסור למתמטיקה באוניברסיטה למשך שנה אחת.
הוא גם עסק בעריכת דין באוקספורד, ובסופו של דבר הקים חוות כותנה בשם סוליטיוד, בחלק הצפוני של מחוז לה פאייט, ליד אבוויל.
ב-1852 עבר למאר לקובינגטון, ג'ורג'יה, שם הוא עסק בעריכת דין וב-1853 הוא החל להיות פעיל במפלגה הדמוקרטית ונבחר לבית הנבחרים של ג'ורג'יה.
ב-1855 שב למאר למיסיסיפי, שם הוא רכש אחוזה ועבדים רבים.
במפקד האוכלוסין של 1860 נרשמו בבעלותו 31 עבדים.
ב-1856 נבחר למאר לבית הנבחרים של ארצות הברית והחל את כהונתו ב-1857. כאשר הכריזה מיסיסיפי על פרישתה מן האיחוד, הוא הצטרף ב-9 בינואר 1861 לקונפדרציה.
למאר התפטר מבית הנבחרים בדצמבר 1860 כדי להשתתף בוועידת הפרישה של מיסיסיפי והיה זה שניסח את החלטת הפרישה של המדינה.
הוא שקל הצעה להתתמנות לתפקיד רשמי בממשלת הקונפדרציה, אך החליט לשתף פעולה עם שותפו לשעבר למשרד עורכי הדין, כריסטופר ה.
למאר גייס ומימן מכיסו את הקמתו של רגימנט הרגלים ה-19 של מיסיסיפי.
מוט מונה כקולונל ברגימנט, על רקע שירותו כקצין במלחמת ארצות הברית-מקסיקו, ולמאר מונה כלוטננט קולונל.
ב-14 במאי התפטר למאר ממשרתו באוניברסיטת מיסיסיפי והציע את שירות הרגימנט למחלקת המלחמה של הקונפדרציה.
למחרת היום, כאשר סקר את הרגימנט, הוא לקה בהתקפה של ורטיגו, שממנו הוא סבל כבר קודם לכן.